**Ministru kabineta noteikumu projekta „Grozījumi Ministru kabineta 2011.gada 21.jūnija noteikumos Nr.453 „Noteikumi par augļu un dārzeņu ražotāju organizāciju atzīšanu, to darbības nosacījumiem un kontroli, kā arī kārtību, kādā piešķir, administrē un uzrauga Eiropas Savienības atbalstu augļu un dārzeņu ražotāju organizācijām””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots atbilstoši Lauksaimniecības un lauku attīstības likuma 5.panta ceturtajai un septītajai daļai un 9.panta trešajai daļai. |
| 2. | Pašreizējā situācija un problēmas | Saskaņā ar Padomes 2007.gada 22.oktobra Regulas (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem, (Vienotā TKO regula) (turpmāk – Regula Nr.1234/2007) 122.pantu dalībvalsts atzīst ražotāju organizācijas (turpmāk – RO) augļu un dārzeņu nozarē, kuras audzē vienu vai vairākus šīs nozares produktus vai arī produktus, kas ir vajadzīgi tikai pārstrādei.Viens no RO atzīšanas kritērijiem, kas minēts Regulas Nr.1234/2007 125.b panta 1.punkta „b” apakšpunktā, ir minimālā tirgojamās produkcijas vērtība. Tā kā, piemērojot šo normu, RO bieži vien kļūdaini norāda tirgojamās produkcijas vērtību, iekļaujot tajā arī produktus, kurus tā iepirkusi no ražotājiem, kas nav RO biedri, ir nepieciešams izdarīt attiecīgus grozījumus Ministru kabineta 2011.gada 21.jūnija noteikumos Nr.453 „Noteikumi par augļu un dārzeņu ražotāju organizāciju atzīšanu, to darbības nosacījumiem un kontroli, kā arī kārtību, kādā piešķir, administrē un uzrauga Eiropas Savienības atbalstu augļu un dārzeņu ražotāju organizācijām” (turpmāk – noteikumi).Lai saņemtu atzīšanu RO Lauku atbalsta dienestā (turpmāk – LAD) ir jāiesniedz atzīšanas iesniegums, kurā norādāma detalizēta informācija par RO līdzšinējo darbību, biedriem, ražošanas platībām un realizētās produkcijas vērtību. To nepieciešamo papildinformāciju par RO reģistrāciju un saimniecisko darbību, kas ir citu iestāžu rīcībā, LAD iegūst saskaņā ar normatīvajiem aktiem par kārtību, kādā iestādes sadarbojas un sniedz informāciju elektroniskā veidā, kā arī nodrošina un apliecina šādas informācijas patiesumu. Tā kā RO biedru vienošanās protokols par dalību RO ir tikai pašas RO rīcībā, noteikumos jāizdara attiecīgs grozījums, paredzot kārtību, kādā LAD iegūst šo informāciju.Pašreizējā noteikumu redakcijā LAD nav juridiskā pamata, lai gūtu pārliecību par to, ka RO saskaņā Regulas Nr.1234/2007 125.b panta 1.punkta „e” apakšpunkta nosacījumiem veic darbības ar produktiem, ievērojot pārtikas higiēnas prasības.Saskaņā ar Regulas Nr.1234/2007 103.b pantu RO izveido darbības fondu, lai to izmantotu darbības programmā (biznesa plānā) paredzēto darbību finansēšanai. Esošā noteikumu redakcija nosaka, ka darbības fonds ir viens RO piederošs bankas konts, taču, tā kā juridiskām personām ērtības labad darījumi notiek ar vairāku bankas kontu starpniecību, ir nepieciešams attiecīgs pielāgojums noteikumos.Saskaņā ar Komisijas 2011.gada 7.jūnija Īstenošanas regulas (ES) Nr.543/2011, ar ko nosaka sīki izstrādātus noteikumus Padomes Regulas (EK) Nr.1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari, (turpmāk – Regula Nr.543/2011) IX pielikuma 2.punkta „b” apakšpunktu RO darbības programmā var iekļaut arī personāla izmaksas. Pašreizējā noteikumu redakcijā RO darbības fondā drīkst paredzēt personāla izmaksas līdz 14% no apstiprinātā darbības fonda, bet mazajām RO ar nelielu apstiprināto darbības fondu, šīs programmas administratīvās izmaksas var pārsniegt 14%.Regulas (ES) Nr.543/201164.panta 2.punkts nosaka termiņu, līdz kuram LAD ir jāpieņem lēmums par darbības programmām. Tā kā Regulas Nr.543/2011 64.panta 2.punktā ir noteikti divi termiņi, noteikumos ir precīzi jānosaka, kuros gadījumos ievēro vienu vai otru termiņu.Saskaņā ar Regulas Nr.543/2011 66.panta 4.punktu dalībvalsts jāparedz nosacījumus, ar kuriem darbības programmas RO var grozīt gada laikā bez iepriekšēja LAD apstiprinājuma.Ņemot vērā pašreizējo augļu un dārzeņu tirgus attīstības tendences, ir jāpapildina un jāprecizē noteikumos minēto attiecināmo ieguldījumu saraksts. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir precizēt un papildināt noteikumu normas, tā uzlabojot ES atbalsta apgūšanas nosacījumus augļu un dārzeņu ražotāju grupām, un samazināt administratīvo slogu, tā veicinot nozares konkurētspējas palielināšanos.Lai novērstu gadījumus, kad RO neprecīzi norāda minimālās tirgojamās produkcijas vērtību, noteikumu projektā precizēta to produktu izcelsme, kurus ņem vērā minētajā aprēķinā.Tā kā pārtikas aprites valsts uzraudzība ir nevis LAD, bet gan Pārtikas un veterinārā dienesta kompetence, noteikumu projekts paredz kārtību, kādā LAD pārliecinās, vai RO nodrošina pārtikas apriti reglamentējošo normatīvo aktu prasību ievērošanu visos produktu ražošanas posmos. Noteikumu projekts paredz, ka RO par darbības fondu varēs izmantot arī vairākus bankas kontus, tāpēc RO tiek dota iespēja izvēlēties ērtāko naudas plūsmas modeli.Ievērojot Regulas Nr.543/2011 IX pielikuma 2.punkta „b” apakšpunktā dalībvalstij piešķirtās tiesības, noteikumu projektā noteikts, ka RO darbības programmā var paredzēt administratīvos izdevumus līdz 20% no apstiprinātā darbības fonda. Šis grozījums ļaus RO neatkarīgi no to lieluma un realizētās produkcijas vērtības pielāgot darbības programmu un darbības fondu attiecīgai tirgus situācijai un RO attīstības stratēģijai.Noteikumu projekts nosaka termiņu, līdz kuram LAD pieņem lēmumu par kārtējiem darbības programmām un darbības fondiem, ko iesniegusi RO, kā arī darbības programmām un fondiem, ko apstiprināšanai iesniegušas ražotāju grupas, kuras ir atzītas saskaņā ar normatīvajiem aktiem par augļu un dārzeņu ražotāju grupu atzīšanu, to darbības nosacījumiem un kontroli, kā arī kārtību, kādā piešķir, administrē un uzrauga valsts un Eiropas Savienības atbalstu augļu un dārzeņu ražotāju grupām. Saskaņā ar Lauksaimniecības un lauku attīstības likuma 5.panta 71.punktu valsts un Eiropas Savienības atbalsta administrēšanā iesaistītā institūcija lēmumu par atbalsta iesnieguma apstiprināšanu vai noraidīšanu pieņem ne vēlāk kā piecu mēnešu laikā pēc projekta iesnieguma iesniegšanas.Noteikumu projekts paredz tos gadījumus, kuros RO var mainīt darbības programmas bez LAD iepriekšēja apstiprinājuma.Noteikumu projekts precizē, kuros gadījumos RO ir jāiesniedz arī attiecīgā nekustamā īpašuma nomas līgums. Regulas Nr.543/2011 23.pantā noteikts, ka dalībvalsts nodrošina, ka RO rīcībā ir personāls, infrastruktūra un nepieciešamais aprīkojums, lai koncentrētu piedāvājumu un organizācijas biedru saražoto produktu laišanu tirgū. RO veiktajiem ieguldījumiem un investīcijām ir jābūt attiecīgās RO īpašumā. Tāpēc, lai efektīvi pārraudzītu ES līdzekļus un pārliecinātos, ka nekustamais īpašums ir RO lietošanā, RO ir jāiesniedz arī nomas līguma kopija, ja tā nomā attiecīgo nekustamo īpašumu.Lai nodrošinātu vienotu pieeju attiecībā uz dokumentu izvērtēšanas termiņu (gan Eiropas Lauksaimniecības garantiju fonda, gan Eiropas Lauksaimniecības fonda lauku attīstības projektiem), kā arī lai nodrošinātu efektīvu ES finansējuma apgūšanas kontroli, noteikumu projekts paredz noteikt 30 darbdienas dokumentu izvērtēšanai. Noteikumu projekts precizē noteikumos minēto attiecināmo ieguldījumu sarakstu un vienkāršo (saīsina) RO iesniedzamos iesniegumus, lai mazinātu administratīvo slogu.  |
| 5. | Projekta izstrādē iesaistītās institūcijas | LAD, biedrības „Latvijas augļkopju asociācija” un „Latvijas dārznieks |
| 6. | Iemesli, kādēļ netika nodrošināta sabiedrības līdzdalība | Nav. |
| 7. | Cita informācija | Ministru kabineta 2013.gada 27.augusta sēdes darba kārtībā ir iekļauts Ministru kabineta noteikumu projekts „Grozījumi Ministru kabineta 2011.gada 21.jūnija noteikumos Nr.453 „Noteikumi par augļu un dārzeņu ražotāju organizāciju atzīšanu, to darbības nosacījumiem un kontroli, kā arī kārtību, kādā piešķir, administrē un uzrauga Eiropas Savienības atbalstu augļu un dārzeņu ražotāju organizācijām”” (turpmāk – TA 1634), kurā, pamatojoties uz *Euro* ieviešanas kārtības likuma 30.panta pirmo daļu, noteikumi tiek pielāgoti *euro* ieviešanai. Tā kā šis noteikumu projekts stāsies spēkā ātrāk nekā TA 1634, noteikumu projektā joprojām tiek lietoti saīsinājumi „LVL” un „Ls”. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Noteikumu projekts attiecas uz tiem augļu un dārzeņu ražotājiem, kas ir apvienojušies, iegūstot juridiskas personas statusu (piemēram, kooperatīvās sabiedrības vai sabiedrības ar ierobežotu atbildību), un saņēmuši ražotāju organizācijas atzīšanu. Pašlaik Latvijā ir atzītas divas dārzeņu ražotāju organizācijas. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme |  Projekts šo jomu neskar. |
| 4. | Tiesiskā regulējuma nefinansiālā ietekme | Noteikumu projekta mērķis ir veicināt augļu un dārzeņu ražotāju kooperāciju un to konkurētspēju, kā arī nodrošināt ražošanas plānošanu atbilstoši tirgus pieprasījumam gan pēc kvalitātes, gan pēc kvantitātes. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013. gads** | Turpmākie trīs gadi (tūkst. latu) |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 443,4 | 0 | +16,9 | +16,9 | +16,9 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 443,4 | 0 | +16,9 | +16,9 | +16,9 |
| 1.2. valsts speciālais budžets | - | - | - | - | - |
| 1.3. pašvaldību budžets | - | - | - | - | - |
| 2. Budžeta izdevumi: | 443,4 | 0 | +16,9 | +16,9 | +16,9 |
| 2.1. valsts pamatbudžets | 443,4 | 0 | +16,9 | +16,9 | +16,9 |
| 2.2. valsts speciālais budžets | - | - | - | - | - |
| 2.3. pašvaldību budžets | - | - | - | - | - |
| 3. Finansiālā ietekme: | - | -  | - | -  | -  |
| 3.1. valsts pamatbudžets | - | -  | - | - | - |
| 3.2. speciālais budžets | - | - | - | - | - |
| 3.3. pašvaldību budžets | - | - | - | - | - |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši Regulas Nr.1234/2007 103.d panta 1.punktam ES atbalsts RO darbības fondam ir vienāds ar RO iemaksām darbības fondā, bet ne lielāks par 50% no darbības fonda faktiskajām izmaksām. Regulas Nr.1234/2007 103.d panta 2.punkts paredz, ka ES atbalsta maksimālais apmērs nepārsniedz 4,1% no attiecīgās RO pārdotās produkcijas vērtības, bet ne vairāk par 50% no faktiskajām attiecināmajām izmaksām.Pašreiz ir atzītas divas ražotāju organizācijas, kuru 2014.gadā darbības programmās investīcijām plānotais apjoms ir 880 tūkst. Ls. Laikā no 2014. līdz 2016.gadam investīciju apmēru paredzēts palielināt, tāpēc ik gadu tas sasniegs 920,6 tūkst. Ls. Tādējādi, tā kā ieguldījumu pasākumi tiek līdzfinansēti pēc 50/50 principa (50% ES atbalsts un 50% pašas RO ieguldījumi), RO kopumā, sākot ar 2014.gadu, atbalsta veidā saņems 460,3 tūkst. Ls, kas tiks segti no ES ELGF fonda līdzekļiem, un minētajam atbalstam izmaksāto ES atbalstu Latvija atgūs normatīvajos aktos noteiktajā kārtībā. |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| 7. Cita informācija | Nepieciešamo papildfinansējumu 16,9 tūkst. Ls apmērā Zemkopības ministrija pieprasīs normatīvajos aktos noteiktajā kārtībā no 74.resora „Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Cita informācija |  Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2011.gada 7.jūnija Īstenošanas Regula (EK) Nr.543/2011, ar ko nosaka sīki izstrādātus noteikumus Padomes Regulas (EK) Nr.1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (turpmāk – Regula Nr.543/2011)”. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| 1.tabula **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts – jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V sadaļas 1.punkta ietvaros |
| Regula Nr.543/2011. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.543/2011 50.panta 1.punkts | 1.punkts | Atbilst. | Neparedz stingrākas prasības. |
| Regulas Nr.543/2011 26.panta 2.punkts | 2.punkts | Atbilst.  | Neparedz stingrākas prasības. |
|  |  |  |  |
| Regulas Nr.543/2011 64.panta 2.punkts. | 10. un 11.punkts | Atbilst.  | Neparedz stingrākas prasības. |
| Regulas Nr.543/2011 54.panta 1.punkts. | 12.punkts | Atbilst. | Neparedz stingrākas prasības. |
| Regulas Nr.543/2011 65.panta 1.punkts. | 13.punkts | Atbilst. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| 2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
|  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| - | - | - |
| Nav attiecināms. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Projekts ir ievietots Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Biedrība „Latvijas dārznieks” ir izteikusi priekšlikumus noteikumu projekta redakcijas uzlabošanai. |
| 3. | Sabiedrības līdzdalības rezultāti |  Atbalsta. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izpildi nodrošinās LAD. |
| 2. | Projekta izpildes ietekme uz pārvaldes funkcijām | LAD palielināsies administratīvais slogs, jo būs nepieciešams veikt visas projektā noteiktās darbības. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Nav attiecināms. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms. |
| 6. | Cita informācija | Nav. |

Zemkopības ministre L.Straujuma

2013.10.23. 13:35

D.Freimane

67027454, Dace.Freimane@zm.gov.lv